अपर शंख जलाशय परियोजना जिले के डुमरी प्रखंड में स्थित है। और करीब तीन दशक पूर्व इसका निर्माण कार्य आरंभ हुआ था। इसके निर्माण पर अब तक अरबों रुपये खर्च हुए हैं। बावजूद इसके मुख्य दांयी नहर के अंतिम छोर तक पानी पहुंचाने का कार्य पूरा नहीं हुआ है। अपर शंख का पानी किसानों के खेत तक नहीं पहुंच सका है और महत्वपूर्ण परियोजना अब तक ठेकेदारों और अभियंताओं के लिए लूट-खसोट की योजना बन कर रह गया है।